دونیا لیدئرلری رفراندوم نتیجه‌سینه گؤره جمهور باشقانی رجب طیب اردوغانی تبریک ائدیرلر.
ایلک تبریک ائدنلر آذربایجان، قطر و فیلیسطین لیدئرلری اولدو.
آذربایجان پرزیدنتی الهام علی یف رفراندومون باشاری ایله باشا چاتماسی موناسیبتیله اردوغانی و تورک خالقینی تبریک ائتدی.
علی یف اردوغانا گوندریگی تبریک مکتوبوندا خالق سس وئرمه سی نتیجه سینی خالقین جمهور باشقانی رجب طیب اردوغانین سیاستینه وئردیگی بویوک دستک اولاراق دیرلندیردی.
قطر امیری شیخ تمیم بن حمد آل ثانی و فیلیسطین جمهور باشقانی محمود عباس دا جمهور باشقانی اردوغانا زنگ ائده‌رک خالق سس وئرمه‌سی ظفری موناسیبتیله تبریک ائتدی.
بحرین کرالی حمد بن عیسی آل خلیفه، گینه جمهور باشقانی آلفا کوندو و تونس نهضه حرکتی لیدئری غنوشی و حماس-ین سیاسی رهبری خالد مشعل ده اردوغانا زنگ ائده‌رک آنایاسا دییشیک‌لیگی‌نین رفراندوم نتیجه‌سینده قبول ائدیلمه‌سی موناسیبتیله تبریک ائتدیلر.
